Document ID: 31981R3423

KOMISSION ASETUS (ETY) N:o 3423/81,
annettu 30 päivänä marraskuuta 1981,
jäsenvaltioiden tiedonannoista, jotka koskevat elintarvikeapuna toimitettavien vilja- ja riisialan tuotteiden vientiä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75 (), sellaisena kuin se on viimeksi muutettuna asetuksella (ETY) N:o 1949/81 (), ja erityisesti sen 24 artiklan,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76 (), sellaisena kuin se on viimeksi muutettuna Kreikan liittymisasiakirjalla, ja erityisesti sen 26 artiklan,
sekä katsoo, että
yhteisön elintarvikeapua koskevan yleissopimuksen mukaisesti tekemät sitoumukset toteutetaan läheisessä yhteydessä vilja- ja riisialan yhteisten markkinajärjestelyjen hallinnon kanssa sekä yhteisön että kansallisten elintarvikeaputoimien osalta,
kyseisen yleissopimuksen mukaisesti on tarpeen, että komissiolla on käytettävissään tiettyjä tietoja sekä yhteisön että kansallisten elintarvikeaputoimien toteuttamisesta, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Jäsenvaltioiden on toimitettava komissiolle kalenterivuoden kunkin kuukauden osalta viimeistään neljän viikon kuluessa kyseisen kuukauden lopusta liitteessä tarkoitetut tiedot, jotka koskevat sekä yhteisön elintarvikeapuna että kansallisena elintarvikeapuna toimitettujen vilja- ja riisialan tuotteiden vientiä elintarvikeapua koskevan yleissopimuksen mukaisesti.
2. Elokuun 1 päivän 1981 ja tämän asetuksen voimaantulopäivän välisenä aikana toteutettujen toimien osalta jäsenvaltioiden on toimitettava komissiolle 1 kohdassa tarkoitetut tiedot viimeistään 31 päivänä joulukuuta 1981.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 1981.

Labels: 12
17
5